পদার্থবিজ্ঞান

[থাম্ব|ডান|250px|[নিউটনর গতিসূত্রহানি]]

**পদার্থবিজ্ঞান** পদার্থ বারো ঔহার গতির বিজ্ঞান। এহার ইংরেজি পরিভাষাহান ইলতাই Physics শব্দটি গ্রিক *φύσις* (*ফুসিস*) অর্থাৎ "প্রকৃতি", বারো *φυσικῆ* (*ফুসিকে*) অর্থাৎ "প্রকৃতি সম্পর্কিত জ্ঞানর লাতল" গত্ত আহিসেহান । আরাক আকসারে মাততে গেলেগা , পদার্থবিজ্ঞান ইলতাই ঔ বিজ্ঞানহান যেহার লক্ষ্যহান আমার কাদাবারাহার বিশ্বহানরে হারপানির চেষ্টা করানি।

পদার্থবিজ্ঞান জ্ঞানর প্রাচীনতম মারি অতার মধ্যে আহান বারো এহান হাবিত্ত প্রাচীন উপশাখা আহার আধুনিক নাঙ হান জ্যোতির্বিজ্ঞান। প্রকৃতি নিয়া গবেষণা মানুর আদিতম কামর মধ্যে আহান , তবে পদার্থবিজ্ঞান মাততে বর্তমানে যেহানরে বোঝানো অর অহার জন্ম ১৬শ শতাব্দীর বৈজ্ঞানিক বিপ্লবোত্তরকালে, যেপাগা এহান বৈজ্ঞানিক নিয়ম মাতও হিকতারা অতার বিজ্ঞানে পরিণত অর তার আগে প্রকৃতিনো গবেষণা করানির সাধারণ নাঙহান আছিলতাই প্রাকৃতিক দর্শন, যেহানরে পুরা বিজ্ঞান মাতানি নাকরের ।

জড়পদার্থর ধর্ম সম্পর্কে জ্ঞানদায়ক বিদ্যা বারো শাস্ত্র হিসাবে পদার্থবিজ্ঞান গবেষণার লগে শিঙলুপ ইস মানুঅতারে পদার্থবিজ্ঞানী বুনিয়া মাততারা । পদার্থবিজ্ঞানীঅতা আমার কাদাবারাদে বস্তুজগৎ কীহান ইয়া ভিন্ন আচরণ করের বারো কিদিয়াই বা এসাদে আচরণ করে, অহান হারপানির চেষ্টা করতারা । তানো এসাদে উদ্দেশ্য অতার নকল তাঙপা তুলতারা, বারো অতা তেইপাঙে পর্যবেক্ষণ সম্ভব অহান উপাত্ত অতার সাথে মিলিয়া চেইতারা । এসাদে দৃষ্টিকোণেত্ত পদার্থবিজ্ঞান রসায়ন ও জীববিজ্ঞানর আগ আগর লগে লাম শালপা সম্পর্ক থার । বারো শাস্ত্র ঔহান দর্শন বারো অংকর লগেও সম্পর্কিত। উল্লিখিত হাবি শাস্ত্রঅতার পারস্পরিক সম্পর্ক বারো নির্ভরশীলতা সুসংজ্ঞায়িত নাবে, বরং জটিল। প্রকৃতি অহানরে হবা করিয়া বিশ্লেষণ করানিরকা এ সংক্রান্ত বৈজ্ঞানিক গবেষণা অতারে পদার্থবিজ্ঞান, রসায়ন বারো জীববিজ্ঞান এই তিনহানরে দাঙরপা বিজ্ঞানে ভাগিয়া নেয়া ইছে। রসায়নে মৌলিক পদার্থ বারো যৌগিক পদার্থ আলোচিত অর, জীববিজ্ঞানে জীবন জীবিত বস্তুঅতা নিয়া আলোচনা করানি অর , বারো বাকী হাবি আলোচনা করানি অরতাই পদার্থবিজ্ঞানে। দর্শন বারো গণিতর লগে পদার্থবিজ্ঞানর সম্পর্ক আরাকও জটিল। আধুনিক বিজ্ঞান হিসাবে জন্মনেনার আগ পর্যন্ত পদার্থবিজ্ঞানর বিষয়বস্তু দর্শনশাস্ত্রহাত আলোচিত ইত বারো বর্তমান দর্শনর নানা শাখার অধীত বিষয়অতা পদার্থবিজ্ঞানী অতায় ভবিষ্যতে ব্যাখ্যা করানির ইচ্ছা থসি (যেমন - অস্তিত্ত্বর মত অধিবিদ্যামূলক ধারণাঅতা), যদিও তা নাইতই-বারো ইতে পারে। পদার্থবিজ্ঞানর ধারণা বারো তত্ত্বঅতা প্রায় সার্বজনীনভাবে গাণিতিক সমীকরণর সাহায্যে প্রকাশ করানি যারগা । অতায়া গণিতর প্রায়ই পদার্থবিজ্ঞানর ভাষা বুলিয়া অভিহিত করতারা । -- 
আপাতদৃষ্টিতে এহান মনে অরতা গসহার হাবি শাস্ত্রর মধ্যে গণিতর লগেই পদার্থবিজ্ঞানর সম্পর্ক হাবিত্ত নিবিড়। পদার্থবিজ্ঞান গণিতর খানি শাখার উন্নয়নে সরাসরি সহায়তা করেছে, যেমন - ভেক্টর বিশ্লেষণ। আবার বিজ্ঞানর ইতিহাসে এসাদে আরাকও মানু আছি যেতায় এহানও বারো পদার্থবিজ্ঞানর হাবিক্ষেত্রেই পারদর্শী আছিলা, যেমন - নিউটন, অয়লার, গাউস, পোয়াঁকারে বারো আরাকও । পদার্থবিজ্ঞান বারো গণিতর আন্তঃসম্পর্ক পদার্থবিজ্ঞানরে তাত্ত্বিক পদার্থবিজ্ঞান বারো পরীক্ষামূলক পদার্থবিজ্ঞান নাঙ দুহান জিঙপা শাখা অতাত ভাগ করেছিলা।

তাত্ত্বিক পদার্থবিজ্ঞান বারো অহার লগর শাস্ত্র গাণিতিক পদার্থবিজ্ঞানর সাধারণত অনুকল্পহাবি প্রস্তাব করানি অর , আর পরীক্ষামূলক পদার্থবিজ্ঞানে এসাদে অনুকল্পঅতাত প্রকৃতির লগে পরীক্ষা করেয়া দেহানি অর। এরে দুহান শাখা আগর-উপরে আগর পরিপূরক: তত্ত্বসমূহ পরীক্ষা করানি অর বারো পরীক্ষা লমিয়া উন্নত তত্ত্ব হাবির মুঙে প্রস্তাব করানি অর, যেতা বারো পরীক্ষা করানি অর বারো এসাদেই মুঙেদে আগুইতে থার । পদার্থবিজ্ঞানর গবেষণা মূলত শিক্ষা প্রতিষ্ঠান বারো রোজগার মাফিক পরীক্ষাগারে সম্পন্ন করানি অর বারো আধুনিক যুগে ব্যক্তিগত উদ্যোগে মাকরা মাকরি নার বুললেই চলের। তাত্ত্বিক কাজকর্ম মূলত ব্যক্তিগত ইলেও অহান হাবি পদার্থবিজ্ঞানীঅতার লগে আলোচনা বারো সহযোগিতার ভিত্তিতেই অরতা । বর্তমান আধুনিক যুগে পদার্থবিজ্ঞানী অতায় সাধারণতঃ পদার্থবিজ্ঞানর যে-কোন বিশেষ ক্ষেত্র আহার উপর দক্ষতা কামিতারা, যেহান অতীতর পদার্থবিজ্ঞানীঅতার কর্মপন্থার পিসবারা । আরাক বারাহানদে নিউটন, অয়লার বারো গাউসর মত পদার্থবিজ্ঞানের বিভিন্ন আলাদা শাখাঅতার প্রত্যেকহাত দাঙর অবদান থছিলা, এসাদে আধুনিক পদার্থবিজ্ঞানী বিসারিয়া পানা দুষ্কর।

## পাসিতা


থাক:বিজ্ঞান